ตลาดหุ้นเปิดซื้อขายปกติวันนี้
กรรมการและผู้จัดการ ตลท. ระบุ ตลาดหุ้นวันนี้เปิดซื้อขายตามปกติ
5 เม.ย. 2553

กรรมการและผู้จัดการ ตลท. ระบุ ตลาดหุ้นวันนี้เปิดซื้อขายตามปกติ 
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ในวันนี้ตลาดหลักทรัพย์ฯ เปิดการซื้อขายตามปกติ โดยขณะนี้บริษัทหลักทรัพย์ทุกรายสามารถต่อเชื่อมระบบซื้อขายหลักทรัพย์มายังตลาดหลักทรัพย์ฯ เพื่อการรับส่งคำสั่งซื้อขายหลักทรัพย์ได้เรียบร้อยแล้ว 
ทั้งนี้ ตลาดหลักทรัพย์ฯ จะติดตามสถานการณ์การชุมนุมและประสานงานกับบริษัทหลักทรัพย์อย่างใกล้ชิด ขอให้ผู้ลงทุนติดตามเหตุการณ์ และใช้วิจารณญาณในการลงทุน พร้อมทั้งตรวจสอบความน่าเชื่อถือในแหล่งที่มาของข้อมูลเพื่อประโยชน์ในการลงทุนด้วย